CELEX: 32010D0764
Language: hu
Date: 2010-12-08 00:00:00
Title: 2010/764/EU: A Bizottság határozata ( 2010. december 8. ) az élelmiszer-biztonság keretében a 2010. évi finanszírozási határozat elfogadásáról (az értesítés a C(2010) 8620. számú dokumentummal történt)

9.12.2010   
            
            
               HU
            
            
               Az Európai Unió Hivatalos Lapja
            
            
               L 324/49
            
         A BIZOTTSÁG HATÁROZATA
   (2010. december 8.)
   az élelmiszer-biztonság keretében a 2010. évi finanszírozási határozat elfogadásáról
   (az értesítés a C(2010) 8620. számú dokumentummal történt)
   (2010/764/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) (a továbbiakban: költségvetési rendelet) és különösen annak 75. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (2) (a továbbiakban: végrehajtási szabályok) és különösen annak 90. cikkére,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (3) és különösen annak 66. cikke (1) bekezdésének c) pontjára,
   mivel:
   
               (1)
            
            
               A költségvetési rendelet 75. cikkének és a végrehajtási szabályok 90. cikke (1) bekezdésének megfelelően az intézmény vagy az intézmény által ráruházott hatáskörökkel rendelkező hatóságok által elfogadott finanszírozási határozatnak – amely a kiadásokkal járó intézkedések alapvető elemeit meghatározza – meg kell előznie az uniós költségvetésből a kiadásokra vállalt kötelezettségeket.
            
         
               (2)
            
            
               A 882/2004/EK rendelet módosítására különböző javaslatok készülnek, ahogyan az a Bizottságnak az Európai Parlamenthez és a Tanácshoz intézett, a 882/2004/EK rendelet alkalmazásáról szóló jelentésében (4) szerepel, különösen az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről szóló 96/23/EK tanácsi irányelv (5) módosításával, valamint a hatósági ellenőrzések finanszírozására vonatkozó szabályok felülvizsgálatával (ellenőrzési díjak – a 882/2004/EK rendelet 26–29. cikke) kapcsolatban.
            
         
               (3)
            
            
               2010-ben tanulmányokat kell készíteni, amelyek az ellenőrzési díjakról szóló és az állati eredetű élelmiszerekben található állatgyógyászati készítmények maradékanyagainak ellenőrzéséről szóló jelenlegi európai jogszabályok különböző szempontból történő felülvizsgálata esetén azok lehetséges hatásait értékelik.
            
         
               (4)
            
            
               A 882/2004/EK rendelet 66. cikke felhatalmazza a Bizottságot a 882/2004/EK rendelet alkalmazásának biztosításához szükséges intézkedések finanszírozására, beleértve tanulmányok megrendelését is.
            
         
               (5)
            
            
               Indokolt megfelelő pénzügyi forrásokat elkülöníteni a maradékanyag-ellenőrzésre és az ellenőrzési díjakra vonatkozó jelenlegi szabályok lehetséges módosítására vonatkozó tanulmányok megrendelésére.
            
         
               (6)
            
            
               E finanszírozási határozat hatálya a költségvetési rendelet 83. cikkének, illetve a végrehajtási szabályok 106. cikke (5) bekezdésének alapján számított esedékes késedelmi kamat megfizetésére is kiterjedhet.
            
         
               (7)
            
            
               E határozat alkalmazásában indokolt a „lényeges változtatás” kifejezést a végrehajtási szabályok 90. cikke (4) bekezdésében rögzítettek figyelembevételével meghatározni,
            
         A KÖVETKEZŐKÉPPEN HATÁROZOTT:
   1. cikk
   A maradékanyag-ellenőrzésre és az ellenőrzési díjakra vonatkozó hatályos szabályozás módosítását segítő tanulmányok megrendelése e határozattal elfogadásra került. A határozat a költségvetési rendelet 75. cikke értelmében finanszírozási határozatnak minősül.
   2. cikk
   A határozattal engedélyezett hozzájárulás legmagasabb összege az ellenőrzési díjakra vonatkozó tanulmányok esetében 70 000 EUR, a maradékanyag-ellenőrzés esetében 30 000 EUR, mely az Európai Unió 2010. évi általános költségvetésének alábbi költségvetési tételéből kerül finanszírozásra:
   
               —
            
            
               17 04 07 01. költségvetési tétel.
            
         Az esedékes késedelmi kamatok fizetésére is ezekből az előirányzatokból kerül sor.
   3. cikk
   Az egyes tevékenységekre előirányzott összegekben bekövetkező változások nem minősülnek jelentősnek, ha azok összessége az e határozattal engedélyezett legmagasabb összegű hozzájárulás 20 %-át nem haladja meg, feltéve, hogy e változások nem befolyásolják lényegesen a munkaterv jellegét és célkitűzéseit.
   Az engedélyezésre jogosult tisztviselő a hatékony és eredményes pénzgazdálkodás elvével és az arányosság elvével összhangban elfogadhatja ezeket a változásokat.
   4. cikk
   Ennek a határozatnak a felhatalmazás által engedélyezésre jogosult tisztviselők a címzettjei.
   
      Kelt Brüsszelben, 2010. december 8-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 248., 2002.9.16., 1. o.
   
      (2)  HL L 357., 2002.12.31., 1. o.
   
      (3)  HL L 165., 2004.4.30., 1. o.
   
      (4)  COM(2009) 334 végleges.
   
      (5)  HL L 125., 1996.5.23., 10. o.
   
      MELLÉKLET
      Ellenőrzési díjak és maradékanyag-ellenőrzések: a jelenleg folyó felülvizsgálat keretében specifikus információkra és elemzésekre van szükség, amelyek a Bizottság által meghatározott különböző változtatási lehetőségek lehetséges hatásait vizsgálják. A feladat e része tekintetében a külső tanácsadó – aki tevékenységét szerződés alapján végzi – feladata lesz, hogy a szükséges adatokat és információkat összegyűjtse. E munka eredménye várhatóan 2011 második negyedévére áll rendelkezésre.